सेशेल्स ने भारत के साथ नौसैनिक अड्डा बनाने की डील रद्द की, लगा बड़ा झटका
नई दिल्लीः सिशेल्स के राष्ट्रपति डैनी फॉरे 25 जून से भारत की यात्रा पर आ रहे हैं। एक तरफ भारत उनके स्वागत की तैयारियों में लगा है तो वहीं दूसरी और सेशेल्स ने भारत को झटका दिया है। राष्ट्रपति फॉरे ने असम्पशन द्वीप पर भारत की मदद से बन रहे सैन्य अड्डा बनाने की डील को रद्द कर दिया है। इतना ही नहीं एक प्रेस कॉन्फ्रेंस के दौरान सेशेल्स के राष्ट्रपति ने कहा कि वह भारत दौरे के दौरान असम्पशन द्वीप प्रोजेक्ट को लेकर पीएम मोदी से कोई बातचीत भी नहीं करेंगे।
अब भारत नहीं बना सकेगा सैन्य अड्डा
प्रोजेक्ट के बारे में फॉरे ने कहा कि इस प्रोजेक्ट के सभी उद्देश्य खत्म हो चुके हैं। अब वो खुद इस प्रोजक्ट को बनाएंगे। राष्ट्रपति का कहना था कि वो अपने पैसों से अगले साल इस सैन्य अड्डे का निर्माण करेगा। भारत अब इस डील से लगभग-लगभग बाहर हो चुका है।
सेशेल्स के राष्ट्रपति डैनी फॉरे आ रहे हैं भारत दौरे पर
सेशेल्स के राष्ट्रपति डैनी फॉरे ने कहा कि 'अगले साल के बजट में हम असम्पशन द्वीप पर एक सैन्य अड्डा बनाने के लिए फंड निकालेंगे। हमारे लिए इस क्षेत्र में सैन्य पोस्ट का निर्माण सुनिश्चित करना जरुरी है।' बता दें, हाल ही में भारत की ओर से विदेश सचिव विजय गोखले विक्टोरिया की यात्रा पर गए थे लेकिन वह डील को डन नहीं कर पाए। जब डील सफल नहीं हो पाई तो इस डील पर दोबारा चर्चा के लिए पूर्व विदेश मंत्री एस जयशंकर प्रसाद ने किए थे। लेकिन सिशेल्स ने कोई बदलाव नहीं किया।
डील रद्द होने के पीछे रामकलावन को ठहराया था जिम्मेदार
सेशेल्सकी मीडिया ने डील रद्द होने के बाद भारतीय मूल और विपक्षी नेता रामकलावन को जिम्मेदार ठहराया जा रहा है। नियम के हिसाब से वहां विपक्ष की सहमति के बिना यह डील नहीं हो सकती है। कहा तो ये भी जा रहा है कि फ्रांस भी इस डील को करना चाह रहा है।